Spoor mekaar aan - www.bybelkennis.co.za
Broers, julle moet toesien dat daar nooit by een van julle 'n verkeerde gesindheid van ongeloof ontstaan en hy van die lewende God afvallig word nie. Maar solank daar nog 'n "vandag" is, moet julle mekaar elke dag aanspoor sodat niemand van julle deur die misleiding van die sonde verhard word nie (Hebreërs 3:12 – 13).
Almal van ons weet wat dit is om teen sonde te baklei. Almal van ons weet hoe dit voel asof ons verlore is. Almal van ons weet hoe dit voel om tou op te gooi en nie meer vir Jesus Christus te volg nie. Die Hebreërskrywer sê dat ons mekaar elke dag moet aanspoor in ons stryd vir wat reg is.
Hoe kan ek nou iemand aanspoor: SMS, e-pos, telefoonoproep? As daar 'n naam by jou opkom, doen dit nou dadelik. Daar is baie min mense wat nie 'n goeie dosis aansporing nodig het nie. Maar wat daarvan as ek self aansporing nodig het? Die beste ding wat jy kan doen as jy aansporing nodig het, is om aansporing te gee.
Doen dit. Kontak een persoon so gou as moontlik en spoor hom aan. Dit sal 'n verskil in hulle lewe maak … en in joune.